
RAPORT DE SPECIALITATE

[bookmark: _Hlk129177592]privind încheierea unui ACORD DE ASOCIERE cu Ministerul Mediului, Apelor și Pădurilor (MMAP) privind  derularea procedurilor de achiziție publică pentru insulele ecologice digitalizate în vederea implementării proiectelor aferente Investiției I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune Subinvestiției I1.b. - Construirea de insule ecologice digitalizate din cadrul Planului Național de Redresare și Reziliență

Având în vedere Referatul de aprobare a proiectului de hotărâre  al Primarului Municipiului Timișoara și Proiectul de hotărâre privind încheierea unui ACORD DE ASOCIERE cu Ministerul Mediului, Apelor și Pădurilor (MMAP),privind  derularea procedurilor de achiziție publică pentru insulele ecologice digitalizate în vederea implementării proiectelor aferente Investiției I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune Subinvestiției I1.b. - Construirea de insule ecologice digitalizate din cadrul Planului Național de Redresare și Reziliență.  

Facem următoarele precizări:
Având în vedere prevederile legale:
1. Ordonanța de urgență a Guvernului nr. 124 din 13 decembrie 2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență cu modificările și completările ulterioare;
2. Legea nr. 231 din 30 septembrie 2021 privind aprobarea Ordonanței de urgență a Guvernului nr. 24/2021 pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență;
3. Ordonanța de urgență a Guvernului nr. 155 din 3 septembrie 2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență cu modificările și completările ulterioare;
4. Legea nr. 98/2016 privind achizițiile publice, cu modificările și completările ulterioare;
5. Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice;
6. Hotărârea Guvernului nr. 43/2020 privind organizarea și funcționarea Ministerului Mediului, Apelor și Pădurilor, cu modificările și completările ulterioare

Prin HCLMT nr. 478/30.09.2022, s-a aprobat depunerea și implementarea proiectului:  ,,Construirea de insule ecologice digitalizate supraterane-Runda I’’ în cadrul Apelului de Proiecte PNRR/2022/C3/S/I.1.B, Componenta C3 – Managementul Deșeurilor, Investiția I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe / commune, Subinvestiția I1.B. - Construirea de insule ecologice digitalizate din Planul Național de Redresare și Reziliență. 
Municipiul Timișoara dorește prin actul normativ local menționat mai sus, implementarea acestui proiect,  prin amplasarea unui număr de 100 de insule ecologice digitalizate supraterane, pentru Insule Tip 1.

Insula Tip 1: Insulă supraterană încasetată cu 5 containere de câte 1.1 metri cubi (mc) pentru toate cele 5 fracții: biodegradabil; rezidual; sticlă; plastic și metal; hârtie și carton.
Valoarea maximă eligibilă a proiectului corespunde unui cost unitar eligibil, după cum urmează:
-Insule supraterane încasetate cu containere de 1.1 metri cubi – 10.000 Euro/insulă, fără TVA, echivalent a 49.195 lei, fără TVA;

Pentru investiția I.1.b: Construirea de insule ecologice digitalizate PNRR/2022/C3/S/I.1.B  cererea de finanțare  nr. C3I1B0122000114, depusă în cadrul apelului de proiecte PNRR/2022/C3/S/I.1.B. a fost acceptată, fiind necesar semnarea Acordului de Asociere între Municipiul Timișoara și MMAP

În conformitate cu art.40 din L.98/2016 privind achizițiile publice, „Înfiinţarea de unităţi de achiziţii centralizate şi situaţiile şi condiţiile în care autorităţi contractante achiziţionează produse sau servicii de la unităţi de achiziţii centralizate care furnizează activităţile de achiziţie centralizate, precum şi în care unităţi de achiziţii centralizate care furnizează activităţile de achiziţie centralizate atribuie contracte de achiziţie publică/încheie acorduri-cadru de lucrări, produse sau servicii destinate altor autorităţi contractante se stabilesc prin hotărâre a Guvernului, respectiv prin hotărâre a autorităţilor deliberative locale.”

În conformitate cu Ghidul Solicitantului, pentru realizarea unor insule ecologice digitalizate cu funcționalități similare, la un nivel calitativ corespunzător, achiziția de bunuri se va realiza centralizat de către MMAP. În acest sens, la momentul semnării contractului de finanțare, MMAP a transmis  un Acord de Asociere de Autorități Contractante, în conformitate cu legislația națională în domeniu achizițiilor publice, prin care se stabilesc următoarele:
 MMAP, prin Direcțiile de specialitate competente va realiza achiziția bunurilor (insule ecologice digitalizate) în numele beneficiarilor;
 Beneficiarii vor recepționa bunurile, montajul și punerea în funcțiune, vor solicita sumele de plată către MMAP, vor efectua plata către furnizor și vor înregistra bunurile în inventar și contabilitate;
 Beneficiarii vor realiza procedurile de achiziție publică pentru lucrările necesare realizării insulei ecologice digitalizate, precum și a serviciilor aferente.

Prezentul Acord stabilește cadrul juridic, administrativ și operațional de colaborare între MMAP și Partener în scopul derulării procedurii de achiziție publică pentru insulele ecologice digitalizate în vederea implementării proiectelor aferente Investiției I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune Subinvestiției I1.b. - Construirea de insule ecologice digitalizate din cadrul Programului Național de Redresare și Reziliență.

În cadrul asocierii de autorități contractante, MMAP are calitatea de autoritate care va realiza achiziția pentru insulele ecologice digitalizate iar Partenerul are calitatea de autoritate de implementare și plată pentru aceste contracte.

Având în vedere cele  expuse în prezentul raport, apreciem că proiectul de hotărâre privind  încheierea unui ACORD DE ASOCIERE cu Ministerul Mediului, Apelor și Pădurilor (MMAP), privind  derularea procedurilor de achiziție publică pentru insulele ecologice digitalizate în vederea implementării proiectelor aferente Investiției I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune Subinvestiției I1.b. - Construirea de insule ecologice digitalizate din cadrul Planului Național de Redresare și Reziliență, îndeplinește condițiile pentru a fi supus dezbaterii și aprobării plenului consiliului local. 

